সরকারি বেগম রোকেয়া কলেজ

সরকারি বেগম রোকেয়া কলেজ, রংপুর বাংলাদেশের রংপুর শহরের পূর্ব শালবনে অবস্থিত একটি সরকারি মহাবিদ্যালয়। যা বেগম রোকেয়া মহিলা কলেজ নামেও পরিচিত। বর্তমানে এখানে উচ্চমাধ্যমিক, স্নাতক (পাস), স্নাতক (সম্মান) এবং স্নাতকোত্তর কোর্স চালু আছে। প্রতিষ্ঠানের সব আসন নারীদের জন্য সংরক্ষিত।

ইতিহাস
১৯৬৩ সালে ২৭ ফেব্রুয়ারি রংপুর অঞ্চলে নারী শিক্ষা বিস্তারের উদ্দেশ্যে প্রতিষ্ঠা করা হয়। পরিচালনা কমিটির সভায় কলেজটির নাম বেগম রোকেয়া কলেজ পাশ করা হয়। কলেজটি ৩.৬৬ একর জমির উপর স্থাপিত। এই জমিটি বরদা সুন্দরী নামক জমিদারের পরিত্যক্ত সম্পত্তি ছিল। ১৯৬৩ সালে বে-সরকারি ভাবে ডিগ্রী (পাস) এবং উচ্চ মাধ্যমিক কোর্সের বিজ্ঞান এবং মানবিক শাখা নিয়ে কলেজটির যাত্রা শুরু হয়। পরবর্তী সময়ে ১৯৭৯ সালের ৭ই মে কলেজটি সরকারিকরণের পর ১৯৮৫ সালে রাজশাহী বিশ্ববিদ্যালয় কর্তৃক ৬ টি মানবিক বিষয়ে (বাংলা, ইংরেজি, অর্থনীতি, দর্শন, রাষ্ট্রবিজ্ঞান এবং ইসলামের ইতিহাস এবং সংস্কৃতি) অনার্স পাঠদানের মঞ্জুরী প্রাপ্ত হয় এবং ১৯৯৫ সালে উক্ত ৬ টি বিষয়ে জাতীয় বিশ্ববিদ্যালয় কর্তৃক মাস্টার্স শেষ পর্ব কোর্স চালুর অনুমতি পায়।

উপলব্ধ কোর্স

উচ্চমাধ্যমিক 

 বিজ্ঞান 
 মানবিক
 বাণিজ্য

ব্যাচেলর ডিগ্রি (পাস) কোর্স
 বিএ (পাস)
 বিএসএস (পাস)
 বিএসসি (পাস)

ব্যাচেলর ডিগ্রি অনার্স কোর্স
 বাংলা
 ইংরেজি
 ইসলামিক ইতিহাস ও সংস্কৃতি
 দর্শন
 রাষ্ট্রবিজ্ঞান
 অর্থনীতি

মাস্টার্স ফাইনাল কোর্স
 বাংলা
 ইংরেজি
 ইসলামিক ইতিহাস ও সংস্কৃতি
 দর্শন
 রাষ্ট্রবিজ্ঞান 
 অর্থনীতি

ভর্তি ও আসন

উচ্চমাধ্যমিক 
একাদশ শ্রেণীতে ভর্তির প্রক্রিয়া সাধারণত অনলাইনের মাধ্যমে পরিচালিত হয় এবং শিক্ষা মন্ত্রণালয় ও মাধ্যমিক ও উচ্চ মাধ্যমিক শিক্ষা বোর্ডের অধীনে পরিচালিত হয়। মাধ্যমিক পরীক্ষার ফলাফল প্রকাশিত হওয়ার পর আই.ই.আই.এম.এস.  ওয়েবসাইটে নির্দিষ্ট সময়ের মধ্যে শিক্ষার্থীদের আবেদন করতে হয়। আবেদন ফি পরিশোধের পর শিক্ষার্থীরা তাদের পছন্দ অনুযায়ী কলেজ বাছাই করতে পারে। মেধাতালিকা প্রকাশের পর নির্বাচিত শিক্ষার্থীরা নির্দিষ্ট সময়ের মধ্যে ভর্তি নিশ্চিত করতে হয় এবং ভর্তি ফি ও প্রয়োজনীয় কাগজপত্র জমা দিতে হয়। প্রয়োজনীয় কাগজপত্রের মধ্যে মাধ্যমিক পরীক্ষার নম্বরপত্র, জন্মনিবন্ধন সনদ, অভিভাবকের পরিচয়পত্র এবং পাসপোর্ট সাইজের ছবি অন্তর্ভুক্ত থাকে।

অনার্স 
জাতীয় বিশ্ববিদ্যালয়ের অধীনে অনার্স প্রোগ্রামে ভর্তি হতে হলে শিক্ষার্থীদের nu.ac.bd/admissions ওয়েবসাইটে অনলাইন আবেদন করতে হয়, যেখানে এসএসসি ও এইচএসসি পরীক্ষার তথ্য প্রদান করতে হয়। উচ্চমাধ্যমিক পরীক্ষার ফলাফল প্রকাশের পর নির্দিষ্ট সময়ের মধ্যে আবেদন প্রক্রিয়া শুরু হয় এবং শিক্ষার্থীদের আবেদন ফি প্রদান করতে হয়, যা মোবাইল ব্যাংকিং বা ব্যাংকের মাধ্যমে পরিশোধ করা যায়। আবেদন প্রক্রিয়া শেষে জাতীয় বিশ্ববিদ্যালয় কর্তৃপক্ষ মেধাতালিকা প্রকাশ করে, যার মাধ্যমে নির্বাচিত শিক্ষার্থীরা ভর্তির সুযোগ পান। ভর্তি নিশ্চিত করার জন্য শিক্ষার্থীদের নির্দিষ্ট সময়ের মধ্যে ফি পরিশোধ করতে হয় এবং এসএসসি ও এইচএসসি সনদপত্র, জন্মনিবন্ধন সনদ, পাসপোর্ট সাইজের ছবি ইত্যাদি প্রয়োজনীয় কাগজপত্র জমা দিতে হয়।

আসন 
উচ্চ মাধ্যমিক স্তরে একাদশ শ্রেণীতে আসন সংখ্যা: বিজ্ঞান ৪০০, মানবিক ৪৬০, ব্যবসায় শিক্ষা ১৫০।

ফলাফল ও র‌্যাংকিং

ফলাফল 
২০০৯ থেকে ২০২৪ সালের মধ্যে মোট ১১,৮২০ শিক্ষার্থী এইচএসসি পরীক্ষায় অংশ নিয়েছে। এর মধ্যে ১০,০৯৯ জন পাস করেছে এবং ১,৭২১ জন অকৃতকার্য হয়েছে। এছাড়া, ১,৫১৬ জন শিক্ষার্থী A+ অর্জন করেছে এবং গড় পাসের হার দাঁড়িয়েছে ৮৫.৪৪%।

র‌্যাংকিং 
২০১৮ সালে জাতীয় বিশ্ববিদ্যালয়ের কলেজ র‍্যাংকিংয়ে রংপুর অঞ্চলের সেরা দশটি কলেজের মধ্যে একটি হিসেবে স্বীকৃতি দেয়।

আরও দেখুন
 রংপুর সরকারি কলেজ
 রংপুর সরকারি সিটি কলেজ
 কারমাইকেল কলেজ
 বেগম রোকেয়া বিশ্ববিদ্যালয়, রংপুর

তথ্যসূত্র

বহিঃসংযোগ
 

রংপুর জেলার মহাবিদ্যালয়
১৯৬৩-এ প্রতিষ্ঠিত শিক্ষাপ্রতিষ্ঠান
১৯৬৩-এ পূর্ব পাকিস্তানে প্রতিষ্ঠিত
বাংলাদেশের সরকারি মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বেগম রোকেয়ার স্মারক